b'\n_START_ARTICLE_\nHive Helsinki\n_START_PARAGRAPH_\nHive Helsinki on Helsingin Kalliossa toimiva yksityinen oppilaitos, joka keskittyy erityisesti ohjelmoinnin opettamiseen. Koulun toimintaa rahoittaa ohjelmist\xc3\xb6yhti\xc3\xb6 Supercell. Koulun ensimm\xc3\xa4inen lukukausi alkaa lokakuussa 2019._NEWLINE_Koulun opettamiskonsepti perustuu vertaisoppimiseen, eik\xc3\xa4 koulussa ole oppitunteja tai opettajia. Koululla ei ole virallista asemaa Suomen korkeakouluj\xc3\xa4rjestelm\xc3\xa4ss\xc3\xa4, eik\xc3\xa4 sen suorittamisesta siten saa tutkintoa._NEWLINE_Koulun johtajana toimi aluksi Minna Kivihalme, mutta huhtikuussa 2019 h\xc3\xa4net korvasi Oona Yl\xc3\xa4nk\xc3\xb6. Koulun hallituksen puheenjohtajana toimii ohjelmoinnin opettaja ja kirjailija Linda Liukas.'